રાજકોટ શહેરમાં આરટીઓ અને પોલીસ તંત્ર દ્વારા આપવામાં આવતા મેમોમાં દંડની રકમમાં ઘટાડો કરી નકલી પહોંચ આપી અમુક શખ્સો સરકાર સાથે છેતરપિંડી કરતા હોવાની ફરિયાદ અન્વયે પોલીસ કમિશ્નરની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ બી કે ખાચર અને તેમની ટીમે રાજકોટના મનીષ ઉર્ફે સાગર ઘનશ્યામભાઇ મહેતા, યશરાજ શિવરાજભાઇ માંજરીયા, જયરાજ જયલેશભાઇ ગેડીયામ, ભાવેશ ઉર્ફે સુરેશ ઘેલાભાઇ કાટોડીયા, હાર્દિક ભાવસીંગભાઇ જાદવ અને જય કમલેશભાઇ સિંધવાને ઝડપી લીધા હતા તેઓ પાસેથી રાજકોટ, જામનગર, સુરેન્દ્રનગર અને ભાવવનગરની 11 નકલી પહોંચ કબ્જે કરી હતી તેમાં ઉપયોગમાં લેવાયેલ બનાવટી સરકારી સિક્કા બનાવનાર મહેસાણાના લાલજી ઉર્ફે કવિ મનુભાઈ ચાવડા અને રાજકોટના રાજદીપ સ્ટેમ્પના સંચાલક કિરીટ માધવજીભાઈ કાનાણીની પણ ધરપકડ કરી તમામને જેલહવાલે કરવામાં આવ્યા હતા ત્યાર બાદ સરકાર સાથે કેટલી ઠગાઈ કરવામાં આવી છે તેનો આંક મેળવવા માટે રાજકોટ આરટીઓ કચેરી અને પોલીસ દ્વારા 2018-2019માં અપાયેલ મેમોની વિગતો મંગાવવામાં આવી હતી જે તપાસ અંતર્ગત એક વર્ષમાં 2876 મેમો ઇસ્યુ કરવામાં આવ્યા હોવાનું અને આ પૈકી 855 મેમોની અપાયેલી પહોંચ નકલી હોવાનું જાણવા મળતા ખળભળાટ મચી જવા પામ્યો છે જેથી નકલી પહોંચ ઉપરથી વાહનો છોડાવનાર તમામ ભોગ બનનાર વાહનચાલકોને ફરીથી પોતાનો મેમો આરટીઓ કચેરી, ટ્રાફિક પોલીસ કે જે તે પોલીસ સ્ટેશનમાં જઈને એપ્લિકેશન મારફતે વેરીફાય કરાવી દંડ ભરાવવામાં આવશે અને દંડ ભર્યા બાદ તમામનું એસઓજી કચેરી ખાતે નિવેદન નોંધવામાં આવશે આ ઉપરાંત કૌભાંડિયા આરોપીઓએ જામીન માટે અરજી કરી હોય તે અરજી પણ કોર્ટે ફગાવી દીધી છે જેથી કૌભાંડીયાઓને દિવાળી જેલમાં કરવી પડશે તે નિશ્ચિત છે